ઘણા બગીચાની બહાર મિલ્ક બુથ હોય છે. ગાર્ડનમાં ટોઈલેટ ન હોવાને કારણે દૂધ લેવા આવનારા ગ્રાહકો કે પછી વિઝટર્સને ઇમર્જન્સીમાં બહાર જ પેશાબ કરવા જવુ પડે છે. આને કારણે ગાર્ડનની નજીક રહેનારા રહીશોને દુર્ગંધનો સામનો કરવો પડે છે. જોધપુર વિસ્તારમાં આવેલા એક દૂધના સ્ટોર પર કામ કરતા નલિન શાહ જણાવે છે, “અમે શક્ય હોય ત્યાં સુધી નજીક આવેલા મૉલનું બાથરૂમ યુઝ કરીએ છીએ. પરંતુ જ્યારે અમારા માટે દુકાન છોડીને જવુ શક્ય ન હોય ત્યારે અમારી પાસે ખુલ્લામાં જવા સિવાય કોઈ વિકલ્પ બાકી બચતો નથી. વિઝિટર્સની પણ આ જ હાલત થાય છે. સત્તાધીશોએ કમસેકમ ગાર્ડનમાં તો ટોઈલેટની વ્યવસ્થા કરવી જ જોઈએ.”